tartuNLP/wikipedia-smugri-20251201 huggingface dataset:
Ühendatud meditsiiniteenistus

Ühendatud meditsiiniteenistus (saksa keeles "Zentraler Sanitätsdienst der Bundeswehr") on Bundeswehri sanitaarteenistuse organisatsioon, mille ülesanne on Bundeswehri üksuste meditsiiniline toetamine.
Pedro Henrique Konzen

Pedro Henrique Konzen Medina da Silva (sündinud 16. juunil 1990 Santa Cruz do Sulis) on Brasiilia jalgpallur, kes mängib äärepoolkaitsjana Brasiilia kõrgliigaklubis Corinthians.
Ta alustas klubikarjääri kodulinnaklubis Futebol Clube Santa Cruz. Klubikarjääri algusaastatel kuulus ta veel sellistesse Brasiilia klubidesse nagu Avaí, Grêmio, Avenida ja Caxias.
2012. aasta jaanuaris sõlmis ta lepingu Šveitsi kõrgliigaklubiga FC Zürich. Šveitsis tegi ta silmapaistva hooaja 2013/14, mil lõi üheksa väravat (enne seda oli pooleteise hooajaga löönud vaid kaks väravat).
2014. aasta juunis sõlmis ta nelja-aastase lepingu Prantsusmaa kõrgliigaklubiga Rennais.
2017. aasta jaanuaris siirdus ta Kreeka kõrgliigaklubisse PAOK. Hooajal 2017/18 oli ta laenul Aserbaidžaani kõrgliigaklubis Qarabağ. Hooaja 2018/19 esimeses pooles oli ta laenul Kasahstani kõrgliigaklubis FC Astana. 30. augustil 2018 lõi ta Astana meeskonnas UEFA Euroopa Liiga kvalifikatsiooniringi korduskohtumises värava Küprose klubi APOELi vastu ning realiseeris penaltiseerias penalti, mis viis Astana Euroopa Liiga alagrupiturniirile. 2019. aasta jaanuaris naasis Pedro Henrique PAOK-i ja tuli samal hooaja klubiga Kreeka meistriks.
Aastatel 2019–2021 mängis ta Türgi kõrgliigaklubis Kayserispor ja hooajal 2021/22 samasse liigasse kuuluvas Sivassporis.
2022. aasta aprillis sõlmis ta kaheaastase lepingu Brasiilia kõrgliigaklubiga Internacional. 11. juunil 2022 lõi ta penaltist värava Flamengo vastu – see oli üldse tema esimene värav Brasiilia kõrgliigas. 2022. aastal lõi ta Brasiilia kõrgliigas kokku seitse väravat. 2023. aasta Rio Grande do Suli osariigi meistrivõistlustel lõi Pedro Henrique kaheksa väravat, kuid Internacional kaotas väljalangemismängudes poolfinaalis Caxiasile. 2023. aasta Brasiilia kõrgliiga hooajal jäi Pedro Henrique arvele vaid kolm väravat.
2024. aasta veebruaris sõlmis ta kuni 2025. aasta lõpuni kehtiva lepingu Corinthiansega.
Volnovahha lahing

Volnovahha lahing (ukraina keeles "Бої за Волноваху") oli Venemaa ja Ukraina vaheline lahing 2022. aastal pärast Venemaa sissetungi Ukrainasse. Lahingu käigus proovis Ukraina vältida linna langemist Venemaa ja tema liitlaste kätte.
Ajalugu.
2022. aasta märtsi alguses hukkus selles lahingus Donetski Rahvavabariigi pataljoniülem Vladimir Žoga.
Vene väed okupeerisid linna 11. märtsil 2022, kuid 12. märtsil toimus linna juures veel sõjategevus, mille käigus hukkus 503. üksiku merejalaväe pataljoni ülem kapten Pavlo Sbõtov.
Sõjategevuse jätkumine.
30. juunil 2022 teatas Ukraina, et hõivas Volnovahhast loodes asuva Volnovahha rajoonis asuva Pavlivka küla.
Andreas Pereira

Andreas Hugo Hoelgebaum Pereira (sündinud 1. jaanuaril 1996 Duffelis) on Belgias sündinud Brasiilia jalgpallur, kes mängib poolkaitsjana Inglismaa kõrgliigaklubis Fulham.
Aastatel 2002–2005 kuulus ta Lommel Unitedi ja 2005–2011 PSV Eindhoveni noorteakadeemiasse. Seejärel liitus ta Manchester Unitediga. Manchester Unitedi põhimeeskonnas debüteeris Pereira 26. augustil 2014 liigakarikamängus Milton Keynes Donsi vastu. Inglismaa kõrgliigas tegi ta debüüdi 15. märtsil 2015 mängus Tottenham Hotspuri vastu. 23. septembril 2015 lõi ta liigakarikamängus värava Ipswich Towni vastu. 2. märtsil 2019 lõi ta mängus Southamptoni vastu oma esimese värava Inglismaa kõrgliigas, lisaks valiti see värav Manchester Unitedi hooaja parimaks. Manchester Unitedi meeskonnas on ta enim mänguaega saanud hooajal 2019/20 (40 mängu, neist 25 Inglismaa kõrgliigas).
Pereira on Manchester Unitedist olnud laenul mitmes klubis: hooajal 2016/17 Hispaania kõrgliigaklubis Granada (35 mänguga viis väravat), hooajal 2017/18 Hispaania kõrgliigaklubis Valencia ja hooajal 2020/21 Itaalia kõrgliigaklubis Rooma Lazio. 2021. aasta augustis läks ta üheks aastaks laenule Brasiilia kõrgliigaklubisse Flamengo.
2022. aasta juulis sõlmis ta nelja-aastase lepingu Fulhamiga.
Aastatel 2010–2013 mängis Pereira Belgia noortekoondistes. Alates 2014. aastast mängis ta Brasiilia noortekoondistes. 2015. aastal võitis ta Brasiilia kuni 20-aastaste koondisega juunioride maailmameistrivõistlustel hõbemedali. Brasiilia jalgpallikoondises mängis ta aastatel 11. septembril 2018 sõprusmängus El Salvadori vastu. Pereira oli üle 100 aasta esimene Brasiilia koondislane, kes on sündinud väljaspool Brasiiliat.
Tema isa Marcos Pereira on endine jalgpallur, kes mängis klubikarjääri jooksul peamiselt Belgias.
Neurodiversiteet

Neurodiversiteet tähendab puude sotsiaalsest mudelist lähtuvat ja meditsiinilisele mudelile vastanduvat neuroloogiliste erinevustega inimeste võrdsuse ja võrdõiguslikkuse printsiipi. 
Mõiste “puude sotsiaalne mudel” tähendab seda, et ükskõik millise puude korral ei ole inimesel endal midagi “puudu” (kui on, siis selles ei seisne puude olemus) ja ta ise pole seeläbi puudulik, vaid puudu on piisav ühiskonnapoolne tugi sellele, teistest ühes või teises suhtes erinevale inimesele. Termini “neurodiversiteet” (inglise keeles "neurodiversity") leiutajaks peetakse Austraalias elanud antropoloogia- ja sotsioloogiaüliõpilast Judy Singerit, kes vahetas selle sõnaga välja seni enda ja oma mõttekaaslaste kasutatud mõiste “neuroloogiline pluralism”. Neurodiversiteedi pooldajate liikumine sai alguse 1990. aastail. Selle pooldajate meelest ei kujuta autism, nagu ka mitmed teised neuroloogilised või kognitiivsed erinevused (nt düsleksia, bipolaarsus, Tourette'i sündroom, autism, jne) endast patoloogilist kõrvalekallet normist (sellise vaatenurgaga kaasneb sageli automaatselt ka häbimärgistamine ning sotsiaalne tõrjumine), vaid pigem inimgenoomi loomulikust variatiivsusest tingitud teistega võrdväärset väljenduslaadi, oma unikaalsuse tõttu iseenesest väärtuslikku olemisviisi, mida paljudel põhjustel tuleks aktsepteerida ja väärtustada samamoodi, nagu juba aktsepteeritakse mitmeid teisi vähemusi.
Thiago Maia

Thiago Maia Alencar (sündinud 23. märtsil 1997 Boa Vistas) on Brasiilia jalgpallur, kes mängib poolkaitsjana Brasiilia kõrgliigaklubis Internacional.
2011. aastal liitus ta klubiga Santos. Brasiilia kõrgliigas debüteeris ta 25. oktoobril 2014 mängus Chapecoense vastu. Alates järgmise aasta juunist kuulus Maia Santose põhikoosseisu tänu sellele, et Alison oli vigastuspausil. Esimese värava Brasiilia kõrgliigas lõi Maia 22. augustil 2015 mängus Avaí vastu.
2017. aasta juulis siirdus ta 14 miljoni euro eest Prantsusmaa kõrgliigaklubisse Lille.
2020. aasta jaanuaris läks ta Lille'ist laenule Flamengosse. 2020. aastal tuli ta Flamengoga Brasiilia meistriks. 2022. aasta jaanuaris sõlmis ta Flamengoga püsiva lepingu. 2024. aasta märtsis läks ta Flamengost laenule Internacionali.
2016. aasta suveolümpiamängude jalgpalliturniiril võitis Maia Brasiilia olümpiavõistkonnaga kuldmedali.
Leonardo Vinci

Leonardo Vinci (1690 või 1696 Strongoli, Sitsiilia kuningriik – 27. mai 1730 Napoli) oli itaalia helilooja.
Kirjutanud peamiselt oopereid.
Gustavo Petro

Gustavo Francisco Petro Urrego (sündinud 19. aprillil 1960 Ciénaga de Oros, Córdoba departemangus) on Colombia majandusteadlane ja poliitik. Ta valiti 19. juunil 2022 Colombia presidendiks, ta astus ametisse 7. augustil 2022. Ta on esimene vasakpoolne president Colombia ajaloos.
Ta sündis 1960. aastalCiénaga de Oros kooliõpetaja perekonnas. Tema vanavanaisa emigreerus aastal 1870 Lõuna-Itaaliast, mistõttu tal on lisaks Colombia kodakondsusele ka itaalia kodakondsus. Usundi poolest on ta katoliiklane, talle on mõju avaldanud vabastusteoloogia. Mõni kuu pärast tema sündi kolis tema perekond Ciénaga de Orost Bogotasse, kus ta elas kuni 10-aastaseks saamiseni. Seejärel kolis tema perekond Zipaquirásse (asub Cundinamarca departemangus).
Ta võitis 2022. aasta Colombia presidendivalimised, kui kogus 50,44% häältest ja edestas oma vastaskandidaati Rodolfo Hernández Suárezit.
Isiklikku.
Ta on kolmandat korda abielus ja tal on viis last.
Ayrton Lucas

Ayrton Lucas Dantas de Medeiros (tuntud lihtsalt kui ka Ayrton Lucas või Ayrton; sündinud 19. juunil 1997 Carnaúba dos Dantases) on Brasiilia jalgpallur, kes mängib vasakkaitsjana Brasiilia kõrgliigaklubis Flamengo.
Brasiilia kõrgliigas debüteeris ta 2015. aastal Fluminense meeskonnas. 2016. aasta esimeses pooles oli ta lühikest aega laenul Madureiras. 2017. aastal oli ta laenul Brasiilia esiliigaklubis Londrina. Fluminense põhikoosseisus kindlustas Ayrton Lucas koha 2018. aasta hooajal.
2018. aasta detsembris sõlmis ta pikaaegse lepingu Venemaa kõrgliigaklubiga Moskva Spartak.
2022. aasta märtsis läks ta Spartakist laenule Flamengosse.
Klaviatuuri klahvide eemaldaja

Klaviatuuri klahvide eemaldaja on tööriist, mille abiga saab eemaldada klahve juhul nendega on midagi juhtunud või tekib vajadus puhastada klaviatuuri seestpoolt. Tööriist koosneb enamasti, kas plastikust või alumiinium traadist. Klaviatuuri klahvide eemaldajal on kaks levinud tüüpi: Ümar ja H-kujuline. Ümar on mõeldud selleks, et üks sõrm läheks läbi ümara ava ja selle sõrme abil saab eemaldada klaviatuuriklahvi. H-kujuline on mõeldud klahvide eemaldamiseks kahe sõrmega.
Kasutusala.
Klahvide eemaldamiseks on sellel konksud, millega saab lihtsasti kinnitada klahvide alumiste servade külge ja selle abil tõmmata klahv ära seda kahjustamata. Klaviatuuriklahvide eemaldaja pole laialdast kasutust leidnud, kuna enamik klaviatuure pole tehtud klahvidevahetamiseks ning kasutajad, kes omavad selliseid, mis võimaldavad, kasutavad hoopis käepärasemaid variante näiteks plastmass maksekaarte, mis muidugi võivad kahjustada klahvi lülitussüsteemi, see omakorda vähendab klahvi eluiga.
Filtri loomine

Filtri loomine ehk disainimine (inglise keeles ") on digitaalse signaalitöötluse osa, kus pannakse kokku filter, mis vastab eri kriteeriumitele, mis teatud osas võivad olla üksteisele vasturääkivad. Lõplik eesmärk on täita kõik kriteeriumid sellisel tasemel, et filtri rakendamisest oleks kasu.
Filtreerimine signaalitöötluses on üldiselt vajalik, et eemaldada või minimeerida müra või eraldada / tuua esile oluline informatsioon töödeldavatest andmetest. 
Filtritest arusaamine ei ole tavaliselt keeruline ning osaliselt on nende loomine ka automatiseeritav, kuid hea tulemuse saavutamiseks on vaja seda siiski ise teha. 
Filtri loomisel arvesse võetavad nõuded.
Tavalised nõuded filtri loomisel:
Sageduskoste filtri mõju.
Sageduskoste abil on võimalik mõjutada, millise suurusega sagedused läbi lastakse. Näiteks kui eesmärk on välja filtreerida helisignaalist müra, mis esineb kõrgetel sagedustel, siis luuakse madalpääsfilter, mis laseb filtreeritud signaali läbi sagedused, mis on madalamad kui etteantud piir. Eesmärgipärase tulemuse saamiseks on võimalik neid filtreid ka kombineerida.
Kõige sagedamini digitaalses signaalitöötluses kasutatavad sagedusfiltrid:
Faasinihkefiltri mõju.
Faasinihkefiltri abil on võimalik muuta sisendsignaali faasi mõjutamata muid parameetreid. Kasuks tuleb see näiteks olukorras, kui andmeid filtreeritakse mõne muu filtriga rekursiivselt ning nende faas läheb paigast ära, siis selle filtriga saab faasi uuesti paika nihutada. 
Tuntumad faasinihkefiltrid:
Impulsskoste filtri mõju.
Impulsskoste filtri abil on võimalik lisada signaalile mõnda teist kõla. Impulsskoste ja sageduskoste on omavahe seotud. Näiteks tuleb kasuks kui tahta proovida, kuidas mõni muusikapala kõlaks mõnes muus kohas. Selle jaoks on vajalik eeldus muidugi see, et selle teise koha impulsskostet on salvestatud ning võimalik oma helisignaalile siis lisada. 
Põhjuslikkuse printsiip.
Põhjuslikkuse printsiip filtri loomisel tähendab seda, et reaalajas kasutatav filter peab võtma arvesse ainult eelmisi ning vast mõõdetud andmeid. Kui põhjuslikkuse printsiip ei ole täidetud, siis on võimalik filtrile lisada ajaline nihe ning saavutada see. Sellega peab aga olema ettevaatlik, kuna kui filter on osa suuremast süsteemist, siis võib see avaldada mõju kogu süsteemile ning tulemuse ära rikkuda.
Arvutuslik keerukus.
Üks väga tähtis osa filtri loomise juures on jälgida selle arvutuslikku keerukust. Iga tehe filtri rakendamisel suurendab selle arvutuslikku keerukust. Vahepeal on selgelt ette pandud piirid, mis on maksimaalne arvutuslik keerukus. Selle võib määrata arvutamiseks mõeldud aeg või ressursside piir.
Filtri eesmärk.
Filtri loomisel peab võtma arvesse, mis on filtri eesmärk. Erinevatel eesmärkidele on mõeldud ka neile vastavad filtrid. 
Eesmärgi järgi liigitatud filtrid:
Teoreetilised teadmised.
Põhiline probleem filtri loomisel on olukorrad, kus teatud kriteeriumid, mida on vaja täita, on antud ette sagedusruumis, ning teised aegruumis. See tekitab huvide konflikti.
Pedro Guilherme Abreu dos Santos

Pedro Guilherme Abreu dos Santos (tuntud lihtsalt kui Pedro; sündinud 20. juunil 1997 Rio de Janeiros) on Brasiilia jalgpallur, kes mängib ründajana Brasiilia kõrgliigaklubis Flamengo.
2014. aastal liitus ta Fluminensega ning debüteeris klubi põhimeeskonnas 2016. aastal. 2018. aasta Rio de Janeiro osariigi meistrivõistlustel lõi Pedro 13 mänguga seitse väravat oli ja oli meistrivõistluste suurim väravakütt. Vaatamata hooaega seganud põlvevigastusele lõi Pedro 2018. aastal Brasiilia kõrgliigas 18 mänguga kümme väravat ning valiti liigahooaja parimaks uustulnukaks.
2019. aasta septembris sõlmis ta viieaastase lepingu Itaalia kõrgliigaklubiga Fiorentina. Itaalia kõrgliigas debüteeris ta sama aasta 3. novembril mängus Parma vastu.
Fiorentinas ta läbimurret teha ei õnnestunud ning 2020. aasta jaanuaris naasis ta Brasiiliasse, kui läks laenule Flamengosse. 2020. aasta hooajal lõi Pedro Brasiilia kõrgliigas 13 väravat ja tuli klubiga Brasiilia meistriks. 2020. aasta detsembris sõlmis ta Flamengoga püsiva lepingu.
Brasiilia jalgpallikoondises debüteeris Pedro 13. novembril 2020 MM-i valikmängus Venezuela vastu.
Forus Takso

Forus Takso, endine AS Tulika Takso, on 1993. aastal asutatud taksoteenust osutav ettevõte. 1999. aastast kuulus see kontserni AS Tulika Grupp.
Valgevene iseseisvuspäev

Valgevene Vabariigi iseseisvuspäev (valgevene keeles "Дзень Незалежнасці Рэспублікі Беларусь", vene keeles "День Независимости Республики Беларусь") on Valgevene riikliku iseseisvuse tähistamise päev. Tähistamine toimub 3. juulil.
Karjus (perekonnanimi)

Karjus on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Karjus 221 inimesel: 114 mehel ja 107 naisel. Perekonnanimede levikult oli Karjus meeste puhul 676. kohal ja naiste puhul 854. kohal.
Perekonnanimi Karjus oli kõige rohkem levinud üle 85-aastaste vanuserühmas, kus seda oli 10 000 elaniku kohta 3,62. Nimi oli kõige sagedasem Lääne-Viru maakonnas, kus sellist nime kandis maakonna 10 000 elaniku kohta keskmiselt 4,13 inimest.
19. sajandi algul pandi pärisorjusest vabastamise käigus Eesti kihelkondade 31 erinevas mõisavallas talupoegadele nimeks Karjus. Neist kuus mõisavalda - Kuigatsi, Laatre, Keeni, Vaalu, Sangaste ja Uniküla asusid Sangaste kihelkonnas. 
Nimede eestistamise käigus loobuti nimest Karjus 3 korral, kui 1935. ja 1937. aastal võeti uuteks nimedeks Kodusaar, Koidumets ja Korjus.
QBS-09

QBS-09 (hiina keeles 09式军用霰弹枪; ka Tüüp 09) on Hiina poolautomaathaavlipüss, mida toodab Norinco.
Benelli M4

Benelli M4 on Itaalia poolautomaathaavlipüss, mida toodab ettevõte Benelli Armi SpA. See on viimane sarja Benelli Super 90 relv. Benelli M4 kasutab ainulaadset "automaatreguleerivat gaasi jõul ümberlaadivat" (ARGO) süsteemi, mis konstrueeriti eraldi selle relva jaoks. Relva hakati tootma 1999. aastal ning see on kasutuses mitme riigi, sh Itaalia, Ameerika Ühendriikide ja Suurbritannia, relvajõududes. Benelli M4 on kasutatud mitmes relvakonfliktis üle kogu maailma.
UTAS UTS-15

UTAS UTS-15 on Türgi pump-haavlipüss. Relval on kaks 7-lasulist tuubsalve. 720-mm relval on 470 mm pikkune toru. UTS-15 on valmistatud peamiselt tugevdatud polümeerist ja kaalub 3,1 kg. Relva peal on picatinny-tüüpi relss, millele on võimalik kinnitada erinevaid raud- ja optilisi sihikuid.
Murilo Cerqueira

Murilo Cerqueira Paim (sündinud 27. märtsil 1997 São Gonçalo dos Camposes) on Brasiilia jalgpallur, kes mängib keskkaitsja või kaitsva poolkaitsjana Brasiilia kõrgliigaklubis Palmeiras.
Ta alustas klubikarjääri Cruzeiros, millega liitus 2012. aastal. Klubi põhimeeskonnas debüteeris ta Brasiilia kõrgliigas 2017. aastal.
2019. aasta juunis sõlmis ta viieaastase lepingu Venemaa kõrgliigaklubiga Moskva Lokomotiv. 2019. aastal võitis ta Lokomotiga Venemaa superkarika ja 2021. aastal Venemaa karikavõistlused. Venemaa karikafinaalis alistati 2021. aastal Samara Krõlja Sovetov tulemusega 3:1 ja Murilo lõi selles mängus Lokomotivi kolmanda värava.
2022. aasta jaanuaris sõlmis ta viieks hooajaks lepingu Palmeirasega.
Cristian Chagas Tarouco

Cristian Chagas Tarouco (hüüdnimega Titi; sündinud 12. märtsil 1988 Pelotases) on Brasiilia jalgpallur, kes mängib Brasiilia kõrgliigaklubis Fortaleza.
Ta alustas klubikarjääri Brasiilia klubis Internacional. Brasiilia kõrgliigas debüteeris ta 2007. aastal. 2008. aastal oli ta Internacionalist laenul Náuticos ja aastatel 2009–2010 Vasco da Gamas. 2011. aastal läks ta laenule Brasiilia kõrgliigaklubisse Bahia, kellega sõlmis aasta hiljem püsiva lepingu.
Aastatel 2015–2021 mängis Titi Türgi kõrgliigas: esmalt kaks hooaega Kasımpaşas (2015–2017), seejärel üks hooaeg Bursasporis (2017–2018) ja lõpus kolm hooaega Göztepes (2018–2021).
2021. aasta aprillis sõlmis ta Fortalezaga lepingu, mis kehtib kuni 2022. aasta lõpuni.
Titu

Titu on linn Rumeenias Dâmbovița maakonnas. Linn asub ajaloolises Munteenia piirkonnas, maakonnakeskusest Târgoviștest ligikaudu 29 km lõunas.
Linna haldusalasse kuulub viis küla: Fusea, Hagioaica, Mereni, Plopu ja Sălcuța.
Asulat on esmamainitud 1635. aastal. Linnaõigused sai Titu 17. veebruaril 1968.
Yago Pikachu

Glaybson Yago Souza Lisboa (tuntud enam kui Yago Pikachu; sündinud 5. juunil 1992 Belémis) on Brasiilia jalgpallur, kes mängib paremkaitsja või parempoolkaitsjana Brasiilia kõrgliigaklubis Fortaleza.
Aastatel 2001–2005 kuulus ta klubisse Tuna Luso Brasileira. Seejärel liitus ta 13-aastaselt Paysanduga. Klubi põhimeeskonnas debüteeris ta 2012. aasta jaanuaris Pará osariigi meistrivõistlustel. Alates 2012. aastast kuulus ta kohe Paysandu põhikoosseisu. 2012. aastal lõi Yago Pikachu 45 mänguga kokku 12 väravat, neist kuus Brasiilia tugevuselt kolmandas liigas, viis Pará osariigi meistrivõistlustel ja kaks Brasiilia karikavõistlustel. Kõigil järgmisel kolmel hooajal lõi ta vähemalt 15 väravat.
2015. aasta detsembris sõlmis ta lepingu Brasiilia esiliigaklubiga Vasco da Gama. 2016. aastal kindlus ta klubiga pääsu Brasiilia kõrgliigasse. 2018. aasta hooajal lõi Yago Pikachu Brasiilia kõrgliigas kümme väravat. 2016. aastal tulita Rio de Janeiro osariigi meistriks.
2021. aasta märtsis sõlmis ta 2022. aasta lõpuni kehtiva lepingu Fortalezaga. 2021. aastal lõi ta Brasiilia kõrgliigas kaheksa väravat ja valiti liigahooaja sümboolsesse koosseisu.
2022. aasta juulis siirdus ta Jaapani kõrgliigaklubisse Shimizu S-Pulse. Seal ta aga edu ei saavutanud ning siirdus juba järgmise aasta alguses tagasi Fortalezasse.
Tänu oma lühikesele kasvule (169 cm) ja kiirusele sai ta endale hüüdnime Jaapani multifilmitegelase Pikachu järgi.
Oravița

Oravița (ungari keeles "Oravicabánya", saksa keeles "Orawitz", tšehhi keeles "Oravice", serbohorvaadi keeles "Oravica"/"Оравица") on linn Rumeenias Caraș-Severini maakonnas. Linn asub ajaloolises Banaadi piirkonnas, maakonnakeskusest Reșițast ligikaudu 33 km lõunaedelas.
Linna haldusalasse kuulub kuus küla: Agadici ("Agadics", "Agadits"), Brădișoru de Jos (kuni 1960. aastani Maidan, "Majdán"), Broșteni ("Brostyán"), Ciclova Montană ("Csiklóbánya", "Montan-Tschiklowa"), Marila ("Marillavölgy", "Marillathal") ja Răchitova ("Rakitova").
Oravițat on ürikutes esmamainitud 1697. aastal. 1717. aastal läks Oravița Osmanite riigi koosseisust Habsburgide monarhia võimu alla. Oravițas on kaevandatud vasemaaki, hõbedat ja kulda ning 20. sajandil ka uraani.
Šaikovka lennuväebaas

Šaikovka lennuväebaas (vene keeles "Авиабаза Шайковка" või "Военный аэродром Шайковка") asub Venemaal Kaluga oblasti lääneosas Kirovi rajoonis, 23 kilomeetri kaugusel Kirovi linnast.
Baasis asub 52. kaardiväe raskepommitajate polk, mille lennukiparki kuuluvad pommitajad Tupolev Tu-22M3.
2024. aasta 20. oktoobril leiti Brjanski oblastis asuvast õunaaiast surnuna Šaikovka lennubaasi personaliülem ja pommituslennuki piloot Dmitri Vladimirovitš Golenkov, kes oli väidetavalt vastutav 2022. aasta juunis Krementšuki kaubanduskeskuse (22 hukkunut, hoonetes oli sel ajal enam kui 1000 inimest) Krementšuki (Poltava oblast) ja Dnipro kortermelamu vastu suunatud rünnakute eest, mille käigus hukkus 2023. aasta jaanuaris linnas 46 inimest.
Scornicești

Scornicești on linn Rumeenias Olti maakonnas. Linn asub ajaloolises Munteenia piirkonnas, maakonnakeskusest Slatinast ligikaudu 23 km kirdes.
Linna haldusalasse kuulub 13 küla: Bălțați, Bircii, Chițeasca, Constantinești, Jitaru, Mărgineni-Slobozia, Mihăilești-Popești, Mogoșești, Negreni, Piscani, Rusciori, Șuica ja Teiuș.
Asulat on esmamainitud 1505. aastal. Linnaõigused sai Scornicești 1989. aasta mais.
Scorniceștis on sündinud Rumeenia kommunistlik partei- ja riigitegelane Nicolae Ceaușescu (1918–1989), kes oli Rumeenia Kommunistliku Partei peasekretär aastatel 1965–1989.
See juhtus ühel ööl

"See juhtus ühel ööl" ("It Happened One Night") on 1934. aasta Ameerika Ühendriikide romantiline komöödia, mis sisaldab ekstsentrilise komöödia ("screwball comedy") elemente. Filmi lavastas Frank Capra, kes oli koos Harry Cohniga ka filmi produtsendiks. Filmi peaosades mängivad Claudette Colbert ja Clark Gable. Robert Riskini stsenaarium põhineb ameerika kirjaniku Samuel Hopkins Adamsi 1933. aasta lühilool "Night Bus".
Film räägib ärahellitatud miljonäri tütrest Ellie'st (Claudette Colbert), kes on tüdinud oma isa kontrolli all olemisest ja põgeneb. Teel New Yorki kohtab ta ajalehereporterit Peter Warne'it (Clark Gable), kellesse ta armub.
"See juhtus ühel ööl" oli üks viimaseid romantilisi komöödiaid enne 1934. aasta juulis Ameerika Filmiliidu poolt filmitootmisele seatud Haysi koodeksi ranget kehtestumist. "See juhtus ühel ööl" esilinastus 1934. aasta veebruaris.
"See juhtus ühel ööl" on üks kolmest filmist "Lendas üle käopesa" ("One Flew Over the Cuckoo's Nest"; 1975) ja "Voonakeste vaikimise" ("The Silence of the Lambs"; 1991) kõrval, mis on võitnud viis kõige tähtsamat Oscarit: parima filmi, parima lavastaja, parima meespeaosatäitja, parima naispeaosatäitja ja parima kohandatud stsenaariumi Oscari.
Filmil "See juhtus ühel ööl" oli avalikkusele kohe tohutu mõju. Ühes stseenis riietub Gable magamaminemiseks lahti ja võtab särgi seljast, paljastades rinna. Arvatakse, et selle stseeni tulemusena vähenes meeste alussärkide müük märgatavalt. Samuti võis Gable'i tegelaskuju anda inspiratsiooni paar aastat hiljem debüüdi teinud multifilmitegelase Bugs Bunny loomisel. Filmis "See juhtus ühel ööl" nimetab tegelane Oscar Shapely Gable'i tegelast sageli Doc'iks, esineb väljamõeldud tegelane Bugs Dooley ja samuti on filmis stseen, kus Gable sööb sarnaselt Bugs Bunnyga porgandit ja samal ajal räägib täissuuga.
1993. aastal tunnistati film kultuuriliselt oluliseks ning võeti USA Kongressi raamatukogu Riiklikku Filmiregistrisse. 1998. aastal paigutas Ameerika Filmiinstituut selle 20. sajandi Ameerika parimate filmide seas ("100 Years...100 Movies") 35. kohale, 2000. aastal parimate komöödiafilmide seas ("100 Years...100 Laughs") kaheksandale kohale ja 2008. aastal parimate romantiliste komöödiafilmide seas kolmandale kohale.
Atlanta Thrashers

Atlanta Thrashers oli Atlantas alates 1999. aastast tegutsenud elukutseliste jäähokimeeskond.
Sânnicolau Mare

Sânnicolau Mare (varasemas kirjaviisis Sînnicolau Mare, ungari keeles "Nagyszentmiklós", saksa keeles "Großsanktnikolaus" või "Groß Sankt Nikolaus", serbia keeles "Велики Семиклуш"/"Veliki Semikluš") on linn Rumeenias Timiși maakonnas. Linn asub ajaloolises Banaadi piirkonnas, Ungari piirist 6 km kaugusel ja Serbia piirist 17 km kaugusel.
Sânnicolau Mare on kõige läänepoolsem Rumeenia linn.
2011. aasta rahvaloenduse andmetel oli Sânnicolau Mare elanikest rumeenlasi 73,7%, ungarlasi 7,23%, mustlasi 3,14%, bulgaarlasi 2,98%, serblasi 2,98%, sakslasi 2,1% ja teistest rahvustest inimesi 0,41%. Rahvus oli teadmata 7,46%-l elanikest.
Sânnicolau Mares on sündinud ungari helilooja Béla Bartók (1881–1945).
Kark

 
Kark on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Kark 85 inimesel: 46 mehel ja 39 naisel. Perekonnanimede levikult oli Kark meeste puhul 2307. kohal ja naiste puhul 3148. kohal.
Perekonnanimi Kark oli kõige levinum vanuserühmas 75–79 aastat, kus seda oli 10 000 elaniku kohta 1,20. Nimi oli kõige sagedasem Hiiu maakonnas, kus sellist nime kandis maakonna 10 000 elaniku kohta keskmiselt 11,51 inimest.
19. sajandi algul pandi pärisorjusest vabastamise käigus Läänemaal Illuste, Kõrgessaare, Suuremõisa ja Lauka mõisavaldades, Järvamaal Prümli, Albu ja Piibe mõisavaldades, Viljandimaal Sürgavere ja Puiatu mõisavallas, Virumaal Ärina ja Tudu mõisavallas, Tartumaal Uderna, Saaremaal Keskvere ja Harjumaal Raikküla mõisavallas talupoegadele nimeks Kark kokku 14 korral.
Nimede eestistamise käigus võeti Keilas 1936. aastal Kark uueks nimeks, kui loobuti nimest Pilendorf.
Sõjakunstiakadeemia

Poola Sõjakunsti Akadeemia (poola keeles "Akademia Sztuki Wojennej") on kõrgeim sõjaline õppeasutus Poolas Varssavis.
Tsefalisatsioon

 
Tsefalisatsioon on fülogeneetiline protsess, mille tagajärjel looma ülejäänud kehast eristub morfoloogiliselt pea. 
See on toimunud enamikul kahekülgsetel. Tsefalisatsiooni peetakse suunatud kulgemise tagajärjeks. Piirkonda, mis kulgemisel on eespool, koonduvad valgusretseptorid, kompimisretseptorid, kemoretseptorid ning toitumisel vajalikud elundid, nagu kombitsad, suised, hõõrlad ja hambad. Sellega kaasnev meelerakkude ja meeleelundite koondumine looma eesotsa viib koos tsefalisatsiooniga toimuva tserebralisatsiooni käigus meeltetajumusi töötlevate ja motoorseid impulsse vallandavate neuronite koondumiseni. 
Sessiilsed loomad, näiteks polüübid, saavad meeltetajumusi kõikidest suundadest. Neil on seetõttu radiaalsümmeetriline ehitus ja neil ei ole pead. Sama lugu on okasnahksete ja karpidega, kes on sekundaarselt muutunud väheliikuvaks või sessiilseks.
Bongbong Marcos

Ferdinand Romualdez Marcos juunior, tuntud kui Bongbong Marcos (sündinud 13. septembril 1957 Manilas) on Filipiinide poliitik, president alates 2022. aastast.
Tema isa oli Filipiinide president Ferdinand Marcos ja ema on Imelda Marcos.
2010–2016 oli ta Filipiinide senaator. 2016. aasta presidendivalimistel oli ta asepresidendikandidaat Miriam Defensor Santiago presidendikampaanias.
Simeria

Simeria (ungari keeles "Piski", saksa keeles "Fischdorf") on linn Rumeenias Transilvaanias Hunedoara maakonnas. Linn asub maakonnakeskusest Devast ligikaudu 8 km idakagus.
Linna haldusalasse kuulub kuus küla: Bârcea Mare ("Nagybarcsa"), Cărpiniș ("Gyertyános"), Simeria Veche ("Ópiski"), Sântandrei ("Szentandrás"), Șăulești ("Sárfalva") ja Uroi ("Arany").
2011. aasta rahvaloenduse andmetel oli Simeria elanikest rumeenlasi 89,68%, ungarlasi 2,5%, mustlasi 1,31% ja teistest rahvustest inimesi 0,53%. Rahvus oli teadmata 5,96%-l elanikest.
Asula sai alguse seoses vaguniremonditöökodade loomisega 1866. aastal. Linnaõigused sai Simeria 1952. aastal.
Simeria on oluline raudteesõlm.
Adventure of a Lifetime

"Adventure of a Lifetime" on briti rokkansambli Coldplay laul. See ilmus 6. novembril 2015 juhtiva singlina nende seitsmendalt stuudioalbumilt "A Head Full of Dreams" (2015). Lugu saavutas Ühendkuningriigi singlite edetabelis seitsmenda ja Billboard Hot 100 edetabelis 13. koha. Samuti jõudis see 20 parima hulka mitmes riigis, sealhulgas Austraalias, Austrias, Kanadas, Tšehhis, Prantsusmaal, Saksamaal, Iirimaal, Itaalias, Hollandis, Uus-Meremaal ja Šveitsis.
34A

Tallinna bussiliin 34A sõitis Muuga aedlinna ja Hobujaama tänava vahel. Liini teenindas Tallinna Linnatranspordi AS (kuni 2012. aastani Tallinna Autobussikoondis) ning liiklus toimus kõigil päevadel. Väljumised olid 15-45 minuti tagant
Marsruut Muuga aedlinna suunal: Viru väljak, Narva maantee, Pirita tee, Merivälja tee, Kloostrimetsa tee, Pärnamäe tee, Muuga tee, Õunapuu puiestee.
Marsruut Hobujaama tänava suunal: Kallavere tee, Muuga tee, Pärnamäe tee, Kloostrimetsa tee, Merivälja tee, Pirita tee, Narva maantee, Hobujaama tänav. 
Peatuste loend.
Viru keskus &gt; Muuga aedlinn.
&lt;br&gt;
Muuga aedlinn &gt; Viru keskus.
&lt;br&gt;
Jalaväekool (Saksamaa)

Jalaväekool (saksa keeles "Infanterieschule") on Saksamaa maaväe peamine jalaväe väljaõppekeskus.
Armsel Striker

Armsel Striker (ka Sentinel Arms Co Striker-12, Protecta, Protecta Bulldog või SWD Street Sweeper) on Lõuna-Aafrika Vabariigi haavlipüss. Relval on revolvertrummel ning seda kasutatakse nii rahutuste ohjeldamiseks kui lahinghaavlipüssina.
Tor (raketisüsteem)

Tor (vene keeles "Тор") GRAU koodnimetus on 9К330 ja NATO koodnimetus on SA-15 Gauntlet on Nõukogude Liidus ja Venemaal välja töötatud ja arendatud õhutõrjesoomukitele paigaldatud maa-õhk-tüüpi raketisüsteemide sari.
Avrig

Avrig (saksa keeles "Freck", ungari keeles "Felek") on linn Rumeenias Transilvaanias Sibiu maakonnas. Avrig asub maakonnakeskusest Sibiust ligikaudu 19 km idakagus.
Linna haldusalasse kuulub neli küla: Bradu ("Gierelsau", "Fenyőfalva"), Glâmboaca ("Hühnerbach", "Glimbok"), Mârșa ja Săcădate ("Sekadaten", "Oltszakadát").
2011. aasta rahvaloenduse andmetel oli Avrigi elanikest rumeenlasi 89,79%, ungarlasi 2,05%, mustlasi 1,4% ja teistest rahvustest inimesi 0,58%. Rahvus oli teadmata 6,16%-l elanikest.
Avrigit on esmamainitud 1346. aastal. Linnaõigused sai Avrig 25. aprillil 1989.
Avrigis on sündinud ja surnud rumeenia õpetlane ja pedagoog Gheorghe Lazăr (1779–1823).
Urjadnik

Urjadnik oli Venemaa keisririigis haldusüksuse – valla, madalama taseme politseiametnik, kelle pädevuses oli maakonna ühe osa (valla) korrakaitsepolitseilised ülesanded. Venemaa sisekubermangudes loodi ametikoht 1878. aastal, Eesti alal 1888. aasta politseireformiga.
Urjadnikud allusid ametialaselt maakonnas Venemaa Keisririigi Siseministeeriumi Politseidepartemangu maakonna politseivalitsuse maakonnaülema nooremabile ja täitis ka maakonnaülema ja tema vanemabi korraldusi.
Urjadniku ülesanneteks olid: 
Vallakohtute kompetentsi kuulunud vähemtähtsate üleastumiste korral oli urjadnik neist kohustatud teatama vallavanemale.
Toplița

Toplița (ungari keeles "Maroshévíz") on linn Rumeenias Transilvaanias Harghita maakonnas. Toplița asub Mureși jõe ääres.
Linna haldusalasse kuulub kaheksa küla: Călimănel ("Kelemenpatak"), Luncani ("Lunkány"), Măgheruș ("Magyaros"), Moglănești ("Moglán"), Secu ("Székpatak"), Vâgani ("Vugány"), Vale ("Válya") ja Zencani ("Zsákhegy").
2011. aasta rahvaloenduse andmetel oli Toplița elanikest rumeenlasi 68,49%, ungarlasi 22,11%, mustlasi 3,64% ja teistest rahvustest inimesi 0,14%. Rahvus oli teadmata 5,62%-l elanikest.
Toplițat on esmamainitud 1567. aastal. Linnaõigused sai Toplița 1952. aastal.
Toplițas on sündinud Rumeenia vaimulik ja poliitik Miron Cristea (1868–1939), Rumeenia Õigeusu Kiriku esimene patriarh ja peaminister 11. veebruarist 1938 kuni 6. märtsini 1939.
Raketirünnak Serhijivkale

Raketirünnak Serhijivkale (ukraina keeles "Ракетний удар по Сергіївці") oli 2022. aasta 1. juuli varahommikul toimunud raketirünnak Ukrainas Odessa oblastis asuvale Serhijivka asulale (Odessast u 53 km kaugusel lõunaedelas ja Bilhorod-Dnistrovskõist u 17 km kaugusel lõunakagus).
Kolmest Mustalt merelt välja lastud tiibraketist üks tabas 9-korruselist korterelamut ja teine korterelamust mõnesaja meetri kaugusel kagus asuvat puhkekeskust.
Karlson

Karlson on perekonnanimi.
Statistika.
2022. aasta 1. jaanuari seisuga oli Eestis perekonnanimi Karlson 218 inimesel: 104 mehel ja 114 naisel. Perekonnanimede levikult oli Karlson meeste puhul 784. kohal ja naiste puhul 766. kohal.
Perekonnanimi Karlson oli kõige levinum üle 85-aastaste vanuserühmas, kus seda oli 10 000 elaniku kohta 2,77. Nimi oli kõige sagedasem Järva maakonnas, kus sellist nime kandis maakonna 10 000 elaniku kohta keskmiselt 4,05 inimest.
19. sajandi algul pandi pärisorjusest vabastamise käigus Eesti maakondade 41 mõisavallas talupoegadele nimeks Carlson, Carlsohn, Karlsohn ja Karlson. Neist üksteist mõisavalda asusid nii Viljandimaal kui Tartumaal, viis Pärnumaal, neli Võrumaal, kolm Saaremaal, teistes maakondades vähem. 
Nimede eestistamise käigus loobuti nimest Karlson 66 korral, kui 1935.–1940. aastal võeti uuteks nimedeks Kaldoja ja Karlep kolmel, Kaarde, Kalvet, Ojamets, Kariste ja Orumets kahel juhul, lisaks võeti nimedeks Aava, Ellerhein, Kaaremäe, Kaarlepp, Kaarmäe, Kaarsoo, Kaja, Kaljurand, Kaljuste, Kasemaa, Lillemets, Nõmmeleht, Põldur, Takk, Tulp jne.
Ajumassi ja kehamassi suhe

Ajumassi ja kehamassi suhe on looma peaaju massi ja kehamassi suhe.
Oletatakse, et see näitaja on looma intellekti ligikaudne hinnang, kuigi paljudel juhtudel on see hinnanguna eksitav.
Võssokopillja

Võssokopillja (inglise keeles "Vysokopillya") on alev Ukrainas Hersoni oblastis Berõslavi rajoonis. 2021. aasta seisuga oli seal 3899 elanikku.
Võssokopillja Venemaa 2022. aasta Ukrainasse sissetungi perioodil.
Alates 2022. aasta märtsist kuni sama aasta septembrini okupeerisid Võssokopillja alevit Venemaa Föderatsiooni relvajõud.
2022. aasta mai lõpus teatati, et asulas on lahingute tagajärjel hävinud administratiivhooned. Lisaks ei olnud asulas elektrit ja gaasi ning oli puudus joogiveest, toidust ja meditsiinitarvikutest. Kohalikud teatasid ka 25 tsiviilisiku hukkumisest.
2022. aasta 4. septembril teatasid Ukraina relvajõud asula vabastamisest.
Hersoni rajoon

Hersoni rajoon (ukraina keeles Херсонський район) on 2020. aastal moodustatud haldusüksus Hersoni oblastis.
Akira Toriyama

Akira Toriyama (鳥山 明 "Toriyama Akira"; 5. aprill 1955 – 1. märts 2024) oli Jaapani mangakunstnik, kelle tuntuimaks teoseks on joonissari "Dragon Ball".
Toivo Treima

Toivo Treima (2. juuli 1958 Pärnu – 15. juuni 2022) oli Eesti sõjaväelane (kolonelleitnant) ja õigeusu vaimulik.
Ta sündis aastal 1958 Pärnus. Ta õppis Tartu Riiklikus Ülikoolis vene keelt ja kirjandust 1980–1982, Eskilstuna Rahvakõrgkoolis 1990–1991, Uppsala ülikoolis rootsi keelt ja kirjandust 1991–1992 ning Eesti Metodisti Kiriku Teoloogilises seminaris aastal 2002.
Aastatel 1992–2008 oli ta ohvitser Eesti kaitseväes, töötas vabariigi presidendi käsundusohvitserina, kaitsejõudude peastaabi informatsiooniosakonnas ning Balti kaitsekolledžis õppejõuna.
Ta pühitseti Tallinna ja kogu Eesti metropoliit Stefanuse poolt diakoniks ja 26. novembril 2008 preestriks.
Isiklikku.
Ta oli abielus ja tal on neli last.
NHL-i hooaeg 2021–2022

NHL-i hooaeg 2021–2022 oli NHL-i 105. hooaeg (104. hooaeg, kui jätta kõrvale NHL-i tööseisaku tõttu ära jäänud hooaeg 2004–05). Kõik 32 võistkonda pidasid 12. oktoobrist 2021 kuni 26. juunini 2022 toimunud põhihooajal kokku 82 mängu. Stanley karika finaalseeria peeti mai lõpus ja juuni alguses. Hooaja 2021–2022 Stanley karika võitis kolmandat korda Colorado Avalanche.
Fritz Sauckel

Ernst Friedrich Christoph " Fritz " Sauckel (27. oktoober 1894 – 16. oktoober 1946) oli Saksa natsipoliitik. Teise maailmasõja ajal vastutas Sauckel tööjõu hankimise eest ning sundis okupeeritud aladel Hitleri režiimi heaks orjama miljoneid inimesi. Sauckel oli nende 24 isiku hulgas, keda süüdistati Nürnbergi protsessis suurte sõjakurjategijate eest Rahvusvahelise Sõjatribunali ees. Ta tunnistati süüdi sõjakuritegudes ja inimsusvastastes kuritegudes, mõisteti surma ja hukati poomise teel.
Nürnbergi tribunal ja surm.
Sauckel mõisteti Nürnbergi kohtuprotsessil surma. Ta poodi 16. oktoobril 1946. Fritz Sauckel astus tapalavale tol päeval kaheksandana Julius Streicheri järel. Hukkamisel tunnistajaks olnud ameerika ajakirjanik Howard K. Smith on tema hukkamist kirjeldanud nii: "Seejärel toodi sisse Fritz Sauckel. Ta kandis kampsunit, kuid mitte pintsakut, ja tema silmis oli metsik pilk. Pärast Streicherit osutus ta kõige tõrksamaks. Seal seisis mees, kes oli saatnud miljoneid inimesi orjusesse, mida ei olnud nähtud pärast kristluse juurutamist. Sauckel vaatas võllaplatvormil ringi ja hüüdis ühtäkki: "Ma suren süütuna! Kohtuotsus on vale! Jumal päästku Saksamaa ja tehku Saksamaa taas suureks! Ela kaua, Saksamaa! Jumal kaitsku mu perekonda!" Luuk avanes 02.26, ja nagu see oli olnud Streicheri puhulgi, kostis tapalavast valju oigamist, kui köis tema keha raskuse all pingule tõmbus."
Karm

Karm on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Karm 197 inimesel: 87 mehel ja 110 naisel. Perekonnanimede levikult oli Karm meeste puhul 995. kohal ja naiste puhul 814. kohal.
Perekonnanimi Karm oli kõige levinum vanuserühmas 75–79 aastat, kus seda oli 10 000 elaniku kohta 2,40. Nimi oli kõige sagedasem Lääne maakonnas, kus sellist nime kandis maakonna 10 000 elaniku kohta keskmiselt 17,12 inimest.
19. sajandi algul pandi pärisorjusest vabastamise käigus Läänemaal Asuküla, Lauguta ning Kirimäe mõisavallas, Viljandimaal Imavere ja Aidu mõisavallas, Tartumaal Päidla ja Visusti mõisavallas ning Pärnumaal Penuja, Harjumaal Lagedi ja Järvamaal Kirna mõisavaldades talupoegadele nimeks Karm kokku 10 korral. 
Nimede eestistamise käigus võeti 1936.–1940. aastal Karm uueks nimeks kokku 24 korral, kui loobuti nimedest Kruusberg kolmel ning Johannson, Johanson ja Keser kahel juhul. Lisaks ka nimedest Antipov, Born, Grinkevits, Kokson, Krassmann, Kroll, Krott, Peltser, Viinberg jne.
Cisnădie

Cisnădie (saksa keeles "Heltau", ungari keeles "Nagydisznód") on linn Rumeenias Transilvaanias Sibiu maakonnas. Cisnădie asub maakonnakeskuse Sibiu kesklinnast ligikaudu 9 km lõunas.
Linna haldusalasse kuulub üks küla: Cisnădioara ("Michelsberg", "Kisdisznód").
Ajalugu.
Asulat on esmamainitud 1204. aastal nimega 'Rivetel'. 12. sajandil saabusid piirkonda saksi kolonistid. Linn saksakeelne nimi "Heltau" esineb ürikutes esmakordselt 1323. aastal. 14. ja 15. sajandil arenes linna majandus kiiresti. 1490 ja 1493. aastal põletasid türklased Cisnădie maha, kuid see ehitati uuesti üles. Alates 18. sajandi algusest oli Cisnădie Habsburgide monarhia võimu all. Linnaõigused sai Cisnădie 1948. aastal.
Majandus.
Cisnădies asub šokolaadivabrik SC Pralin. Linnas asub ka vaipu tootev ettevõte Covtex Seizy.
Rahvastik.
2011. aasta rahvaloenduse andmetel oli Cisnădie elanikest rumeenlasi 90,49%, sakslasi 1,51% ja teistest rahvustest inimesi 1,23%. Rahvus oli teadmata 6,74%-l elanikest.
Luduș

Luduș (ungari keeles "Marosludas", saksa keeles "Ludasch") on linn Rumeenias Transilvaanias Mureși maakonnas. Linn asub Mureși jõe ääres, maakonnakeskusest Mureșist ligikaudu 44 km läänes.
Linna haldusalasse kuulub kuus küla: Avrămești ("Eckentelep"), Cioarga ("Csorga"), Ciurgău ("Csorgó"), Fundătura ("Mezőalbisitelep" või "Belsőtelep"), Gheja ("Marosgezse") ja Roșiori ("Andrássytelep").
Ludușit on ürikutes esmamainitud 1330. aastal. Linnaõigused sai Luduș 1960. aastal.
2011. aasta rahvaloenduse andmetel oli Luduși elanikest rumeenlasi 65,94%, ungarlasi 23,2%, mustlasi 6,28% ja teistest rahvustest inimesi 0,11%. Rahvus oli teadmata 4,44%-l elanikest.
Example

Elliot John Gleave (esinejanimega Example; sündinud 20. juunil 1982) on inglise muusik, laulja, laulukirjutaja, räppar ja muusikaprodutsent.
Keldrimäe Vabadustammik

Keldrimäe Vabadustammik oli 1,5 ha suurune puiestik Jaanilinnas endise Keldrimäe küla kohal, mis oli rajatud seal 28. novembril 1918 peetud Eesti Vabadussõja esimese lahingu auks.
Rajamine.
1929. aastal toimus Narvas esimene Vabadusristi päev, kus otsustati istutada lahingu toimumiskoha tähistamiseks tamm. Vabaduse Risti Vendade Ühenduse Narva osakond kavandas sinna tammiku. Kolme aasta jooksul istutati üle 400 tamme ning jalakaid, pärni, vahtraid ja ilupõõsaid. Puiestik ümbritseti kuusehekiga. Restaureeriti kaevikud, blindaažid, laskepesad, jooksukraavid ja traataed. Seal looduslikult paiknevale suurele kivile kinnitati Voldemar Peili kujundatud plaat tekstiga: "Siit algasime võitlust rahvusliku vabaduse ja riikliku iseseisvuse eest." Püstitati ligi viie meetri kõrgune klombitud paekivist Võiduvärav, mida kaunistas kaks Vabadusristi. 
Avamine.
Vabadustammik avati pidulikult 28. mail 1932. Kokkutulnuile pidas kõne kindral Tõnisson. Ta avaldas lootust, et "see koht saab elavatele ja tulevastele põlvedele pühaks paigaks, kus tammed jutustaks lugusid meestest ja meelest, mis tõi Eesti uuestisünni". Kõik puud läksid hästi kasvama ja 1940. aastaks oli Vabadustammik juba ilus park. 
Hävimine.
1940. aastal, Eesti okupeerimise järel, purustati mälestustahvel. Sõjatules sai Vabadustammik korralikult räsida. Tänaseks on Vabadustammikust alles jäänud mõned kidurad puud ja maasse vajunud kivi, mida ümbritsevad Ivangorodi ilmetud majad. Säilinud puude vahele rajas Venemaa oma langenuile sadade langenud punaarmeelaste nimedega mälestusmärgi. Pargis on säilinud rändrahn, millel on näha veel kunagise plaadi asukoht.
Rafael Cabral

Rafael Cabral Barbosa (sündinud 20. mail 1990 Sorocabas) on Brasiilia jalgpallur, kes mängib väravavahina Brasiilia esiliigaklubis Cruzeiro.
2003. aastal liitus ta Santose noortesüsteemiga. Santose põhimeeskonnas debüteeris ta 2010. aastal ja kerkis samal aastal klubi esiväravavahiks. Santosega tuli ta kolm korda São Paulo osariigi meistriks, võitis 2010. aastal Brasiilia karikavõistlused, 2011. aastal Copa Libertadorese ja 2012. aastal Lõuna-Ameerika superkarika.
2013. aasta juunis siirdus ta Itaalia kõrgliigaklubisse Napoli. Napolis oli ta enamasti varuväravavahi rollis, kuid olid hooajal 2014/15 klubi põhiväravavaht 2014. aasta detsembris tõrjus ta Itaalia superkarikafinaalis penaltiseerias Juventuse mängija Simone Padoini penalti, millega tuli Napoli superkarika võitjaks.
2018. aasta juulis sõlmis ta lepingu Itaalia kõrgliigaklubiga Sampdoria, kuid hooajal 2018/19 oli ta ka seal varuväravavahi rollis ja 2019. aasta augustis tema leping klubiga osapoolte kokkuleppel lõpetati.
2019. aasta augustis sõlmis ta kolmeaastase lepingu Inglismaa esiliigaklubiga Reading. Hooaegadel 2019/20 ja 2020/21 oli ta Readingi esiväravavaht. 2020. aastal valiti Rafael Readingi hooaja parimaks mängijaks.
2022. aasta jaanuaris naasis Rafael pärast üheksat aastat Euroopas Brasiiliasse, sõlmides kaheaastase lepingu Cruzeiroga.
Brasiilia jalgpallikoondises tegi Rafael debüüdi 30. mail 2012 mängus USA vastu. Pärast seda mängis ta Brasiilia koondises veel kaks korda.
Emiliano Velázquez

Emiliano Daniel Velázquez Maldonado (sündinud 30. aprillil 1994 Montevideos) on Uruguay jalgpallur, kes mängib keskkaitsjana Brasiilia kõrgliigaklubis Santos.
Ta alustas klubikarjääri Uruguay klubis Danubio. Klubi põhimeeskonnas debüteeris ta 2012. aasta juunis.
2014. aasta augustis sõlmis ta viieaastase lepingu Hispaania kõrgliigaklubiga Madridi Atlético. Klubi põhimeeskonnas ei mänginud ta aga kordagi. Aastatel 2014–2016 oli ta laenul Hispaania kõrgliigaklubis Getafe ning hooajal 2016/17 Portugali kõrgliigaklubis Braga. 2017. aasta augustis läks ta laenule Hispaania esiliigaklubisse Rayo Vallecano, kellega sõlmis pärast hooajal 2017/18 esiliiga võitmist püsiva lepingu.
2021. aasta augustis sõlmis ta Santosega lepingu, mis kehtib kuni 2022. aasta lõpuni.
2017. aastal võitis Velázquez Uruguay kuni 17-aastaste koondisega noorte maailmameistrivõistlustel hõbemedali. 2013. aastal võitis ta Uruguay kuni 20-aastaste koondisega Lõuna-Ameerika omavanuste maailmameistrivõistlustel pronksmedali ja sama aasta juunioride maailmameistrivõistlustel hõbemedali. Uruguay jalgpallikoondises on ta ainsal korral mänginud 10. oktoobril 2014, kui kohtuti Saudi Araabiaga.
Beretta Cx4 Storm

Beretta Cx4 Storm (sõjaväevariant Beretta Mx4 Storm) on püstoli kaliibriga Itaalia poolautomaatkarabiin, mis on mõeldud laskespordiks ning enese- ja korrakaitseks. Variandist Cx4 on kaks mudelit: üks 92/96 ja teine Px4 salvedele. Mõlemad variandid kasutavad kas padrunit 9×19mm Parabellum, .40 S&amp;W, .45 ACP või 9×21mm. Variant Mx4 on väiksem, täisautomaatne ja suurema, 30-lasulise salvega.
Léo Baptistão

Leonardo Carrilho Baptistão (sündinud 26. augustil 1992 Santoses) on Brasiilia jalgpallur, kes mängib ründajana Hispaania kõrgliigaklubis Almería.
Ta kuulus noorena kodulinnaklubisse Associação Atlética Portuguesa. 16-aastaselt kolis ta Hispaaniasse, liitudes Rayo Vallecano noortesüsteemiga. Rayo Vallecano põhimeeskonnas debüteeris ta 25. augustil 2012 mängus Real Betise vastu. Ta andis Pitile väravasöödu ja lõi ise Rayo Vallecano võiduvärava. Hooajal 2012/13 lõi Baptistão Hispaania kõrgliigas kokku seitse väravat.
2013. aasta juunis sõlmis ta viieaastase lepingu Hispaania kõrgliigaklubiga Madridi Atlético. Ainsa värava lõi ta Madridi Atlético meeskonnas 18. septembril 2013 UEFA Meistrite Liiga alagrupimängus Peterburi Zeniti vastu. Hooaja 2013/14 teises pooles oli ta laenul Real Betises. 2014. aasta augustis naasis ta laenule Rayo Vallecanosse ning lõi hooajal 2014/15 Hispaania kõrgliigas taas seitse väravat. Hooajal 2015/16 oli ta laenule Villarrealis.
2016. aasta juulis sõlmis ta viieaastase lepingu Espanyoliga. Hooajal 2017/18 tegi Baptistão oma edukaima hooaja Hispaania kõrgliigas, kui lõi kaheksa väravat.
Aastatel 2019–2021 mängis ta Hiina kõrgliigaklubis Wuhan Zall.
2021. aasta augustis sõlmis ta Brasiilia kõrgliigaklubiga Santos lepingu, mis pidi kehtima kuni 2023. aasta maini. 2022. aasta Brasiilia kõrgliiga hooajal lõi 17 mänguga viis väravat.
2022. aasta augustis naasis Hispaania kõrgliigasse, sõlmides lepingu Almeríaga.
PP-2000

PP-2000 (vene keeles ПП-2000) on Venemaa püstolkuulipilduja ja automaatpüstol, mida toodab KBP Instrumentide Disainibüroo. Relva esitleti Moskvas näitusel Interpolytech-2004, patent sellele taotleti aastal 2001 ja saadi aastal 2003.
Taison

Taison Barcellos Freda (tuntud lihtsalt kui Taison; sündinud 13. jaanuaril 1988 Pelotases) on Brasiilia jalgpallur, kes mängib ründava poolkaitsjana Kreeka kõrgliigaklubis PAOK.
Ta alustas klubikarjääri Brasiilia klubis Internacional. Klubi põhimeeskonnas debüteeris ta 2008. aastal ja sai kiiresti põhikoosseisu liikmeks.
Aastatel 2010–2013 mängis Taison Ukraina kõrgliigaklubis Harkivi Metalist.
2013. aasta jaanuaris sõlmis Taison lepingu Donetski Šahtariga. Ta mängis seal kokku üheksa hooaega ja tuli klubiga Ukraina meistriks kuus korda. Hooajal 2018/19 oli Taison Ukraina kõrgliigas enim väravasööte andnud mängija. Hooajal 2019/20 lõi ta Ukraina kõrgliigas kümme väravat ja andis lisaks kümme väravasöötu ning valiti liigahooaja parimaks mängijaks.
2021. aasta aprillis naasis Taison Internacionali.
2023. aasta jaanuaris sõlmis ta pooleteise aasta pikkuse lepingu PAOK-ga.
Brasiilia jalgpallikoondises mängis Taison aastatel 2016–2018 kokku kaheksa korda. Ainsa värava lõi ta koondises 13. juunil 2017 sõprusmängus Austraalia vastu. Ta kuulus Brasiilia koondisse 2018. aasta maailmameistrivõistlustel, kuid üheski mängus ta väljakule ei pääsenud.
Üksik eriotstarbeline polk Azov

3. üksik ründebrigaad ("3-тя окрема штурмова бригада") on 2023. aastal formeeritud väeüksus Ukraina maavägede koosseisus.
Ajalugu.
9. märtsil 2022 formeeriti üksik eriotstabeline polk Azov.
Üksus tegi 10. märtsil 2022 koos 72. mehhaniseeritud brigaadiga Vene tankikolonnile Skõbõni küla juures varitsuse. Polk võttis 2022. aasta novembris osa Vene vägede Hersoni oblastist väljatõrjumisest. 
3. üksik ründebrigaad.
2023. aasta jaanuaris formeeriti üksusest Ukraina maavägede koosseisu kuuluv 3. üksik ründebrigaad. 24. veebruaril 2023 andis president Volodõmõr Zelenskõi Kiievi Sofia väljakul väeosale üle lahingulipu. Üksus osales 2023. aasta septembris Vene vägede käes olnud Bahmuti lähedal asuva Andrijivka asula hõivamises. 2024. aasta augustis tunnutati brigaadi autasuga Mehisuse ja vapruse eest.
Meleuz

 
Meleuz (vene Мелеуз; baškiiri Мәләүез /Mäläwez) on linn Venemaal Baškortostani Vabariigis, Meleuzi rajooni halduskeskus. Asub Belaja jõe ääres, 200 km Ufast lõunas.
Meleuzi asutamisaastaks loetakse 1766. aastat. Asula sai linnaõigused 1958. aastal.
2010. aastal oli Meleuzis 61 390 elanikku, neist 47,9% venelased, 29,1% baškiirid ja 15,8% tatarlased.
Janaul

 
Janaul (vene Янаул; baškiiri Яңауыл /Jangauõl) on linn Venemaal Baškortostani Vabariigis, Janauli rajooni halduskeskus. 
Asula sai linnaõigused 1991. aastal.
2010. aasta rahvaloenduse andmetel oli Janaulis 26 924 elanikku, neist 39,4% baškiirid, 29,9% tatarlased, 16,5% venelased ja 9% udmurdid.